อากิยาม่า ยูคาริ

"*ยินดีต้อนรับสู่รายการมุมรถถังกับอากิยาม่า ยูคาริผู้แสนถ่อมตัวค่ะ*"
―ยูคาริตอนเธอออกอากาศรายการของตัวเอง

"*ไม่ใช่นะคะ! ไม่เหมือนกันเลยต่างหาก*"
―อากิยาม่า ยูคาริ
อากิยาม่า ยูคาริ (Akiyama Yukari) เป็นหนึ่งในห้า**ตัวละครหลัก**ของสาวปิ๊ง ซิ่งแท๊งค์ เธอสังกัดทีมทีมเซนฉะโดของโรงเรียนสตรีโออาไรในฐานะ พลบรรจุของ Panzer IV และผู้ให้คำปรึกษาแก่หัวหน้าหน่วย**นิชิซึมิ มิโฮะ**

## เกริ่นนำ

ยูคาริเป็นผู้หญิงรูปร่างสมส่วน ผมฟูฟ่องสีน้ำตาลเข้มและมีดวงตาสีน้ำตาลเข้ม และเธอยังเป็นนักเรียนมัธยมปลายชั้นปีที่ 2(มัธยมชั้นปีที่ 5 ของไทย) ของโรงเรียนสตรีโออาไร โดยพ่อแม่ของเธอเปิดร้านตัดผมที่บ้านของเธอ และเธอเองก็ยังเป็นพลบรรจุให้กับทีมอังโกะอีกด้วย

## ข้อมูลส่วนตัว

ในมังงะภาคหลักซึ่งเล่าเรื่องผ่านมุมมองของยูคาริ ทำให้เราทราบว่าตัวเธอนั้นเป็นคนที่หลงรักในรถถังมาตั้แต่เด็กๆ ทำให้ตัวเธอนั้นแตกแยกจากกลุ่มเพื่อน และเมื่อเธอรู้ว่าโออาไรจะเปิดการสอนวิชายานเกราะอีกครั้ง เธอก็ไม่ลังเลที่จะเข้าร่วมมัน และท้ายที่สุดเธอยังตื่นเต้นเข้าไปอีกเมื่อรู้ว่านิชิซึมิ มิโฮะก็เข้าร่วมในวิชาการสอนนี้ด้วย

## อุปนิสัยของตัวละคร

ยูคาริเป็นคนที่ร่าเริงมาก และยังคลั่งใคล้ใน**รถถัง**แบบที่สุด งานอดิเรกของเธอคือการสะสมของเล่นรถถังรวมไปถึง ปลอกกระสุนปืนใหญ่ สายพานและอื่นๆที่เกี่ยวกับรถถังอีกด้วย เธอยังนับถือในตัวมิโฮะมาก จนเธอเอ่ยปากเรียกมิโฮะว่า **“ท่านนิชิซึมิ”** แถมใน **OVA ตอนเเรก**เธอถึงขั้นประทับใจที่ได้รับรู้สัดส่วนร่างกายของมิโฮะเลยทีเดียว

## ภูมิหลังของตัวละคร

 ยูคาริเข้ามาเป็นเพื่อนคนที่สามของมิโฮะ ต่อจาก**ทาเคเบะ ซาโอริ(Takebe Saori)**และ**อิซึสึ ฮานะ(Isuzu Hana)** ตอนที่พวกเธอออกไปหารถถังด้วยกัน ซึ่งยูคาริแอบตามพวกมิโฮะจนโดนมิโฮะทัก ท้ายที่สุดยูคาริก็ได้ติดตามมิโฮะไปจนจบการแข่งขันระดับประเทศ ซึ่งเธอก็เห็นด้วยกับสิ่งที่มิโฮะเลือกที่จะช่วยเพื่อนร่วมทีมก่อนเลือกชัยชนะ อันเป็นสิ่งที่ต่างจากที่สายนิชิซึมิคาดคิด

ในการแข่งฝึกซ้อมกันเองที่จัดขึ้นโดยครูฝึก**โจโนะ อามิ(Chono Ami)** ยูคาริได้รับหน้าที่เป็นพลปืนให้กับ Panzer IV ซึ่งเธอก็ทำได้ดีโดยการโจมตีรถถังคู่ต่อสู้แทบจะทุกคัน ก่อนที่หลังจบการฝึกซ้อมเธอจะยกตำแหน่งพลปืนให้กับฮานะ และตัวเธอก็กลายเป็นพลบรรจุนับตั้งแต่ตอนนั้น

ก่อนการแข่งขันอย่างเป็นทางการ เธอได้แอบเข้าไปสอดแนมบนเรือ**โรงเรียนสาธิตซอนเดอร์ส(Saunders University High School)** โดยที่ไม่มีเพื่อนร่วมทีมคนไหนล่วงรู้ เพื่อที่จะไปนำข้อมูลของฝั่งศัตรูมาใช้ประโยชน์ก่อนการแข่งที่จะเริ่มขึ้น ซึ่งเธอก็สามารถรู้ทั้งกลยุทธ์ที่ซอนเดอร์สจะใช้ รวมถึงจำนวนรถถังที่เข้าร่วม และเมื่อเธอกลับมาก็ต้องตกใจเพราะสมาชิกในทีมอังโกะทุกคนนั้นมาอยู่ที่บ้านของเธอเพราะว่าพวกเธอเป็นห่วงยูคารินั่นเอง ยูคาริจึงได้นำวิดีโอที่ตัวเองไปสอดแนมมาให้ทุกคนที่นั่นได้ดู

ในการแข่งขันกับ**โรงเรียนปราฟด้า(Pravda high School)** ตัวเธอและ**เออร์วิน(Erwin)** จากทีมฮิปโป ได้รับหน้าที่ให้ออกไปสอดแนมรถถังของศัตรู

ในมังงะภาคหลัก,ศึกที่พบกับ**โรงเรียนอันซิโอ้(Anzio High School)** ตัวเธอได้รับหน้าที่บัญชาการรถถัง **Char B1 bis**พร้อมกับสมาชิกชั่วคราวอีกสองคนคือ เออร์วินและ**โอโนะ อายะ(Ono Aya)** โดยในศึกคราวนั้นรถถังของเธอถูก**ดูเช่ แอนโชวี่(Anchovy)** โจมตีจนไม่สามารถทำอะไรได้ ซึ่งตัวเธอก็หัวเสียมากพอสมควร

## การสอดแนมโรงเรียนอื่นของยูคาริ

ยูคาริยังคงทำการสอดแนมเช่นเคยกับโรงเรียนที่เป็นคู่ต่อสู้ถัดไปของโออาไร

* **โรงเรียนสาธิตซอนดอร์ส(Saunders University High School)**: การสอดแนมครั้งแรกของเธอโดยการปลอมตัวเป็น สิบเอกอ๊อดบอล เข้าร่วมการประชุมกลยุทธ์ก่อนที่จะถูก**นาโอมิ(Naomi)** จับได้
* **โรงเรียนสตรีอันซิโอ้(Anzio High School)**: หนึ่งการสอดแนมที่สำเร็จที่สุดของเธอ โดยสามารถเข้าไปเอาข้อมูลอาวุธลับของอันซิโอ้(Carro Amatto P40) ออกมาได้
* **โรงเรียนศึกษาเสรีบีซี(BC Freedom High School)**: ถือเป็นความผิดพลาดครั้งใหญ่ครั้งหนึ่งของเธอ เมื่อเธอเข้าไปสอดแนมแต่กลับโดนกลลวงของ**มารี(Marie)** ที่แกล้งให้ลูกทีมของเธอทะเลาะกันเองเพื่อหลอกยูคาริ ก่อนที่จะสู้กันใน**ศึกหน้าหนาวตีนตะขาบ(Winter Continuous Track Cup)**
* **โรงเรียนสตรีเซนต์ กลอเรียน่า(St. Gloriana Girls College)**: ปรากฎใน **Comic Anthology** *ตอนที่ 11-การสอดแนมของยูคาริ* เมื่อเธอโดน**ออเรนจ์ เพโกะ(Orange Pekoe)**จับได้ ก่อนจะเกิดเรื่องวุ่นวายมากมายตามมาภายหลัง
* **โรงเรียนสตรีปราฟด้า(Pravda High School)**: ปรากฎใน **Comic Anthology** *ตอนที่ 11 - การสอดแนมของยูคาริ*เช่นกัน โดยตอนนั้นเธอได้พยายามปลอมเป็นหมีเพื่อเข้าไปสอดแนม แต่โดน**นอนน่า**ยิงเข้าที่หัวของหมีที่เธอปลอมไปด้วยปืน SVD
* **โรงเรียนสตรีบองเปิ้ล(Bonple High School)**: ปรากฎใน **Ribbon no Mushaa** *ตอนที่ 24 - ความรู้สึกของไยกะ* เธอได้เข้าไปสอดแนมโรงเรียนบองเปิ้ลแต่ถูก**ยุสซ์กะ(Uszka)**จับได้ (ไม่มีการเปิดเผยว่าเธอกับยุสซ์กะรู้จักกันเป็นการส่วนตัวหรือไม่ รวมถึงไม่มีหลักฐานยืนยันว่ายุสซ์กะเป็นคนเชิญชวนยูคาริหรือเปล่าอีกด้วย) ถึงอย่างนั้นยุสซ์กะก็ไม่ได้แจ้งให้คนอื่นรวมทั้ง**ไยกะ(Jajka)**รู้โดยบอกไปว่ายูคาริคือลูกพี่ลูกน้องของเธอเอง ก่อนที่เธอจะพูดจาวางท่าใส่ยูคาริเล็กน้อย นอกจากนี้การสอดแนมของยูคาริยังถูกกล่าวถึงโดย**ซึรุกิ ชิซึกะ(Tsuruki Shizuka)** เมื่อเธอเข้าไปสอดแนม**โรงเรียนศึกษาเสรีบีซี**และ**โรงเรียนสตรีคุโรโมริมิเนะ**อีกด้วย

## เกร็ดความรู้เพิ่มเติม

* ชื่อของเธอ **”ยูคาริ”** สามารถแปลได้ว่า **“ความเป็นเลิศ,ความเก่งกาจ”**
* นามสกุลของเธอ **“อากิยาม่า”** สามารถแปลได้ว่า **“ภูเขา/ภูผาแห่งใบไม้ร่วง”**
* ดอกไม้ที่เธอชอบคือ**ดอกแดนดิไลอ่อน** และรถถังที่เธอชอบคือ **7TPdw** (รุ่นป้อมปืนคู่)
* ยูคาริมีรายการของตัวเองชื่อว่า *“Fushou - Akiyama Yukari no Sensha Kouza”* หรือแปลว่า *“มุมรถถังของอากิยาม่า ยูคาริผู้แสนถ่อมตน”* ซึ่งมีจำนวน 6 ตอน ตอนละประมาณ 5 นาที โดยจะอธิบายเกี่ยวกับรถถังต่างๆที่ปรากฎตัวในสาวปิ๊ง ซิ่งแท๊งค์
* นามแฝงของยูคาริ **“สิบเอกอ๊อดบอล”** มาจากภาพยนตร์เรื่อง **Kelly’s heroes(1970)** โดยตัวละครดังกล่าวนำแสดงโดย **โดนัล ซัทเธอเเลนด์(Donald Sutherland)**
* ในอนิมะตอนที่ 6 เออร์วินตั้งชื่อเล่นหรือชื่อทางจิตวิญญาณให้กับยูคาริว่า **“กูเดเรี่ยน”** ซึ่งมาจากบุคคลในประวัติศาสตร์สงครามโลกชื่อว่า **ไฮนซ์ วิลเฮล์ม กูเดเรี่ยน(Heinz Wilhelm Guderian)**
* ยูคาริ เป็นตัวละครตัวที่สองของสาวปิ๊ง ซิ่งแท๊งค์(ต่อจากมิโฮะ)ที่ได้รับการเพิ่มเสียงพูดอย่างเป็นทางการของเธอในเกม **World of Tank** ซึ่งเป็นการร่วมมือกันระหว่างทีมงาน **Wargaming.net** และ **Girls und Panzer**
* วันเกิดของยูคาริ หรือ 6 มิถุนายน, ซึ่งตรงกับปฏิบัติการณ์ทางทหารที่ใหญ่ที่สุดของสัมพันธมิตรนั่นคือปฏิบัติการณ์โอเวอร์ลอร์ด หรือที่รู้จักกันในนามของ **D-Day** นั่นเอง
* มีการเปิดเผยใน MLLSD ตอนที่ 13 ว่าไม่ว่ายูคาริจะตัดผมทรงใด ผมของเธอก็จะกลับมาเป็นทรงเดิมของเธอเสมอ
* ในตอนปัจฉิมบท ยูคาริได้รับตำแหน่งรองประธานนักเรียนแทน**โคยาม่า ยูสึ(Koyama Yuzu)**
* ตอนที่พวกเธอเผชิญหน้ากับทีมฉลาม ยูคาริได้เตรียมระเบิดมือสัญชาติเยอรมัน**(Stielhandgranate)** ไว้ป้องกันตัวเองด้วย
* ความสามารถของยูคารินั้นถือว่าไม่ธรรมดาและเธอก็เเสดงมันให้เห็นชัดเจน ตัวอย่างเช่น เธอได้รับหน้าที่ให้เป็นผู้สอดแนมในศึกที่พวกเธอเจอกับปราฟด้า
* ยูคาริปลอมตัวได้เก่งมาก โดยเธอสามารถปลอมตัวให้เหมือนกับมิโฮะได้จนต่างกันแค่เสียงเลยทีเดียว